Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
DigiGlot Newsletter: novigoj en AI alportas bonajn kaj malbonajn novaĵojn por indiĝenaj kaj minoritataj lingvoj
#000004
[Ĉiuj ligiloj en tiu ĉi artikolo estas en Esperanto, escepte de tiuj markitaj per [en], kiuj estas en la angla lingvo]
#000005
Teknologioj de Artefarita Intelekto [nomata ankaŭ Artefarita Inteligento aŭ Artefarita Inteligenteco, AI] povas interpreti homan lingvon diversmaniere. Tio estigas grandegan interesiĝon pri tiu teĥnikaro. Retbabilaj robotoj, tradukprogramoj kaj inteligentaj helpiloj kiel Siri aŭ Alexa, ĉiuj dependas de la kompreno pri nia uzado de la lingvo.
#000006
Antaŭ kelkaj semajnoj, la neprofitcela esplorkompanio OpenAI [en] publikigis artikolon [en] prezentante sian novan metodon por komputa modeligo de la angla lingvo. Pere de sia nova modelo la aŭtoroj donas kelkajn ekzemplojn de kompute generitaj tekstoj, kiuj, laŭ OpenAI, ne distingeblas de homfaritaj. OpenAI decidis ne publikigi la modelon pro timo, ke ĝi povus esti misuzata, ekzemple por krei malicajn robotojn en Tvitero aŭ aliaj sociaj retejoj.
#000007
Kiel ĉiam, ĉi tio povus signifi kaj bonajn kaj malbonajn novaĵojn por indiĝenaj kaj minoritataj lingvoj. La bona novaĵo estas, ke ĉi tiu modelo ne bezonas specialajn datumojn por trejni; ĝi konstrueblas kondiĉe ke programistoj havas sufiĉe grandan tekstaron en la cela lingvo (ekzemple Vikipedion). Post kiam modelo estas kreita, ĝi uzeblas por evoluigi pli altnivelajn AI-teknologiojn en tiu lingvo.
#000008
Jen kelkaj malbonaj novaĵoj: unue, ĉi tiuj modeloj postulas grandkvantan trejntekstaron, multajn milionojn aŭ miliardojn da vortoj kaj grandegan komputilan kalkulforton. Due, la esplorado en ĉi tiu kampo kutime celas praktike nur la anglan, kaj mankas garantioj, ke la samaj modeloj funkcios bone por pli komplikaj lingvoj.
#000009
Ĉiukaze gravas memorigi, ke tiu teĥnikaro uzeblas same facile por profitigi la publikon, kaj por faciligi datumkolektadon al tiukampaj kompanioj.
#000010
Tamen, ni esperas vidi pli da esploroj en ĉi tiu kampo por lingvoj, havantaj malpli da rimedoj kaj eventuale AI-teknologion kiuj subtenas tiujn lingvojn.
#000011
Aŭskultu la ‘Lastajn Flustrojn’ de formortantaj lingvoj
#000012
Plurjarcenta Zen-divenaĵo [en] demandas: Kia estas sono de unumana aplaŭdo? Ĝi celas liberigi personon de ilia kutima mensostato, por ebligi alian pensmanieron.
#000013
Kiam Lena Herzog, plurmedia vida artisto, esploris la tutmondan lingvo-biologian diversecon [eo] kaj vidis ke, kun alarma ofteco*, multaj lingvoj mortas, ŝi decidis prezenti la endanĝerajn lingvojn per drasta kaj nova formo.
#000014
[* Unesko: “la indiĝenaj lingvoj malaperas nuntempe laŭ la ritmo de po unu ĉiujn du semajnojn — kio estas neriparebla perdo de la homa heredaĵo”. Uzante la internacian lingvon Esperanto, ni respektas kaj subtenas lingvan kaj kulturan diversecon en la mondo, en la Internacia Jaro de Indiĝenaj Lingvoj 2019]
#000015
Ŝi kunmetis sonregistraĵojn de preskaŭ aŭ jam formortintaj lingvoj kaj faritajn per ‘spavoj’ t.e. senpilotaj aviadiloj filmaĵoj de naturejoj, por produkti tion, kion ŝi priskribas kiel “45-minutan mergan oratoraĵon“. [mergado estas la percepto esti fizike ĉeestanta en nefizika mondo]. La rezulto, nomata Last Whispers [en], estas sorĉanta aŭdvida vojaĝo nigre-blanke trairanta la arbaron kun sonoj en la lingvoj tehuelĉa, nivĥa, naŭatla, varlpiria, ajnua, kojuka, nafsana, jul’hoana, surela, ongota kaj kaketa [en]. Kiam tiuj lingvoj perdas siajn lastajn parolantojn, la aŭskultantoj troviĝas en silentega arbaro.
#000016
Surmapigo de la originaj lingvoj de Aŭstralio
#000017
First Languages Aŭstralia ĵus relanĉis sian retan ilon Gambay [en], kiu montras preferatajn nomojn de indiĝenaj lingvoj, samkiel Torres Strait Islander- lingvoj kaj kie ili respektive situas tra la lando. La vorto Gambay signifas “kune” en la lingvo Butchulla. Konstruita surbaze de Mapbox, malfermkoda mapada platformo, la mapo ebligas al uzantoj trovi lingvajn centrojn, kiuj estas unualokaj en la kampo de lingvorevivigaj klopodoj, kune kun pli bonaj ebloj por enmeti ciferecajn amaskomunikilojn el diversaj fontoj.
#000018
Ekrankopio de la Gambay mapo.
#000019
Abonu “DigiGlot Newsletter”, la novaĵleteron.
#000020
Ĉi tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. · Ĉiuj artikoloj
#000021
Plej novaj artikoloj pri Oceanio
#000023
14-jaraĝa knabo de Aŭstralio gvidas novigan platformon de retaj novaĵoj
#000024
Milito en Ukrainio montras la rasismon de amaskomunikiloj kaj politikistoj kontraŭ arabaj militviktimoj
#000025
Francio nomas hipokrita la interkonsenton de Aŭstralio pri nukleaj submarŝipoj kun Usono kaj Britio
#000026
Juna kuiristo en Bakuo transformis sian apartamenton en restoracion
#000027
Retpoŝto (ne estos publikigata) (deviga)
#000030
Aboni komentojn de ĉi tiu artikolo per retpoŝto
#000031
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000032
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000033
Speciala danko al niaj multaj subtenantoj
#000034
Bonvolu subteni nian gravan laboron
#000035